Rikunarita-ORG/Wikinium huggingface dataset:
# ఇట్స్ మై లవ్ స్టోరీ

| ఇట్స్ మై లవ్ స్టోరీ |
| --- |
| ఇట్స్ మై లవ్ స్టోరీ సినిమా పోస్టర్ |
| దర్శకత్వం | మధుర శ్రీధర్ రెడ్డి |
| నిర్మాత | డా. ఎంవికె రెడ్డి |
| తారాగణం | * అరవింద్ కృష్ణ
* నికితా నారాయణ్
 |
| ఛాయాగ్రహణం | పి.జి విందా |
| సంగీతం | సునీల్ కశ్యప్ |
| విడుదల తేదీ | 2011 నవంబరు 11 (2011-11-11) |
| దేశం | భారతదేశం |
| భాష | తెలుగు |

**ఇట్స్ మై లవ్ స్టోరీ** 2011 నవంబరు 11న విడుదలైన తెలుగు సినిమా. మధుర శ్రీధర్ రెడ్డి దర్శకత్వం వహించిన ఈ సినిమాలో అరవింద్ కృష్ణ, నికితా నారాయణ్ నటించారు. ఈ సినిమా ప్రీమియర్ షోకు రచయిత చేతన్ భగత్ హాజరయ్యాడు.

## నటవర్గం

* అరవింద్ కృష్ణ (అర్జున్‌)
* నికితా నారాయణ్ (వందన)
* జయసుధ (లక్ష్మి, వందన తల్లి)
* శరత్ బాబు (వందన తండ్రి శ్రీనివాసరావు)
* ప్రగతి (అర్జున్ తల్లి)
* కాశీ విశ్వనాథ్ (అర్జున్ తండ్రి)
* వెన్నెల కిషోర్ (సుజాత్ ఎ, వందన గే బాస్‌)
* ఆర్.ఎ. గజిని (పీటర్‌)
* తాగుబోతు రమేష్ (తాగుబోతు పూల బాబ్జీ)
* సందీప్ కిషన్, షిఫా అఖిల్ ("గల్లాటే" పాటలో అతిధి పాత్ర)

## పాటలు

సునీల్ కశ్యప్ సంగీతం అందించాడు. మధుర ఆడియో ద్వారా పాటలు విడుదలయ్యాయి.

* "గల్లాటే" – ప్రణవి, సునీల్ కశ్యప్
* "ముప్పై సెకన్లే" – హేమచంద్ర, సునీల్ కశ్యప్, ప్రణవి, నికితా నిగమ్
* "నీలోని దిగులే" - ప్రణవి
* "నిందైనా నీ చెలిమి" – కారుణ్య, ప్రణవి
* "నిన్నలా లేదు" – చిత్ర, డింకర్
* "తాడి పెదవులే కలిస్" – కారుణ్య, చిత్ర

## అవార్డులు, నామినేషన్లు

* సౌత్ ఇండియన్ ఇంటర్నేషనల్ మూవీ అవార్డులు
	+ ఉత్తమ తొలిచిత్ర నటుడు - తెలుగు - అరవింద్ కృష్ణ - నామినేట్
	+ ఉత్తమ తొలిచిత్ర నటి – తెలుగు - నికితా నారాయణ్ - నామినేట్

## మూలాలు

## బయటి లింకులు

* ఇంటర్నెట్ మూవీ డేటాబేసు లో *ఇట్స్ మై లవ్ స్టోరీ*
# మిస్టర్ నూకయ్య

|  |
| --- |
| **మిస్టర్ నూకయ్య** (మార్చి 8, 2012 తెలుగు సినిమా) |
|  |
| దర్శకత్వం | అని కన్నెగంటి |
| నిర్మాణం | డి.ఎస్‌. రావు |
| రచన | లక్ష్మీభూపాల్‌ |
| తారాగణం | మంచు మనోజ్ కుమార్ కీర్తి కర్బంద, సనాఖాన్‌,  |
| సంగీతం | యువన్‌ శంకర్‌రాజా |
| విడుదల తేదీ | 2012 |
| భాష | తెలుగు |

**మిస్టర్ నూకయ్య** మార్చి 8, 2012 లో విడుదల అయింది.

## సంక్షిప్త చిత్రకథ

మిస్టర్‌ నోకియా(నూకయ్య అని పేరుమార్చినా సినిమాలో అలానే పిలుస్తారు)ను కట్టిపడేసి... ఫోన్‌ ఏదిరా? అంటూ కిడ్నాప్‌ గ్యాంగ్‌ లీడర్‌ షాజన్‌(మురళీ శర్మ) హింసింస్తుంటాడు. హీరో నోకియా... ఒక్కసారి గతలోకి వెళతాడు. తనో అనాథ. ఆవారాగా తిరుగుతూ... నోకియా ఫోన్లు దొంగతనం చేస్తాడు. నోకియా, అతని పక్కనే చార్జర్‌(వెన్నెల కిషోర్‌)లు ఇద్దరూ అనాథలే. వారిని తన దగ్గరే ఉంచుకుంటాడు కాలనీ పెద్ద నాంపల్లి (పరుచూరి వెంకటేశ్వరరావు).

తను లవ్‌ చేసిన క్లబ్‌ డాన్సర్‌ శిల్ప(సనాఖాన్‌)ను పెండ్లిచేసుకొని లైఫ్‌ సెటిల్‌ కావడానికి అనూరాధ(కీర్తి కర్బంద) దగ్గరున్న రూ. 2 కోట్లు కొట్టేస్తాడు. ఆమె తన భర్తను కిడ్నాపర్ల నుంచి తెచ్చుకునేందుకు తను పనిచేసే బ్యాంక్‌లోనే కొట్టేస్తుంది. కానీ ఆ డబ్బు లేకపోవడంతో అనురాధ ఆత్మహత్య చేసుకోతుండగా... నోకియా చూసి కాపాడతాడు. విషయం తెలుసుకుని... తను ఈమెకు ద్రోహం చేశానని పరివర్తన చెంది.. ఆమెకు సాయం చేస్తానని హామీ ఇస్తాడు.

అయితే రూ. 2 కోట్లు కొట్టేసింది నోకియానే అని తెలిసి.. అతన్నిఅసహ్యించుకుంటుంది. అదే టైమ్‌లో అనురాధను కిడ్నాపర్లు ఎత్తుకుపోతారు. అది చూసిన నోకియా ఏం చేశాడు? తర్వాత కథేంటి? అనేది సినిమా.

## పాటల జాబితా .

ఓకే ఒక జీవితం, రచన: రామజోగయ్య శాస్త్రి, గానం. హారిచరన్

నో కెయ్య రచన: రామజోగయ్య శాస్త్రి, గానం.రంజిత్

పిస్తా పిస్తా, రచన: మంచు మనోజ్ , గానం.కార్తీక్ , యువన్ శంకర్ రాజా

ప్రాణం పోయే భాద , రచన: మంచు మనోజ్, గానం . యువన్ శంకర్ రాజా

నో మనీ నో హానీ , రచన: రామజోగయ్య శాస్త్రి, గానం.కార్తీక్, ప్రేమజీ అమరెన్.

ఈ జన్మబంధమో, రచన: లక్ష్మీభూపాల్ , గానం.రంజిత్,ప్రియ హేమేశ్ .

## బయటి లింకులు

* వెబ్ దునియా వెబ్ సైట్
* ఐ.ఎమ్.బి.డి
# లవ్‌లీ (2012 సినిమా)

| లవ్‌లీ |
| --- |
| లవ్‌లీ సినిమా పోస్టర్ |
| దర్శకత్వం | బి. జయ |
| రచన | బి. జయ |
| నిర్మాత | ఆర్.ఆర్.వెంకట్ బి.ఎ. రాజు |
| తారాగణం | ఆది, శాన్వీ |
| ఛాయాగ్రహణం | ఎస్. అరుణ్ కుమార్ |
| కూర్పు | బి. జయ |
| సంగీతం | అనూప్ రూబెన్స్ |
| నిర్మాణ సంస్థలు | ఆర్.ఆర్. మూవీ మేకర్స్, ఆర్జే సినిమా |
| పంపిణీదార్లు | ఆర్.ఆర్. మూవీ మేకర్స్ |
| విడుదల తేదీ | 2012 మార్చి 30 (2012-03-30) |
| దేశం | భారతదేశం |
| భాష | తెలుగు |
| బడ్జెట్ | ₹10 crore (US$1.3 million) |

**లవ్‌లీ** 2012, మార్చి 30న విడుదలైన తెలుగు చలనచిత్రం. బి. జయ దర్శకత్వంలో దర్శకత్వంలో వచ్చిన ఈ చిత్రంలో ఆది, శాన్వీ జంటగా నటించగా, అనూప్ రూబెన్స్ సంగీతం అందించారు. బాక్సాఫీస్ వద్ద ఈ సినిమా విజయం సాధించింది.

## నటవర్గం

* ఆది (ఆకాష్)
* శాన్వీ (లావణ్య)
* రాజేంద్రప్రసాద్ (మంగళంపల్లి మహారధి)
* వెన్నెల కిషోర్ (కిట్టు)
* చిన్మయి ఘట్రాజు (లల్లీ)
* పరుచూరి గోపాలకృష్ణ (లల్లీ తండ్రి)
* ఆహుతి ప్రసాద్ (బంక్ బాబురావు)
* హర్షవర్ధన్ (అశోక్ సోదరుడు)
* సత్య కృష్ణన్ (ఆకాష్ వదిన)
* అంచల్ (బంక్ బాబురావు కూతురు)
* రాహుల్ దేవ్ (డేవిడ్)
* తనికెళ్ళ భరణి (స్కూల్ ప్రిన్సిపల్)
* కె.విశ్వనాథ్ (అతిథి పాత్ర)
* దువ్వాసి మోహన్
* ధన్‌రాజ్

## పాటల జాబితా.

డాలర్ డాలర్ , రచన: రామజోగయ్య శాస్త్రి , గానం.బెన్నీదయాళ్ , భార్గవి , నోల్

చోరీ చోరియే , రచన: అనంత శ్రీరామ్ , గానం.విజయ్ ప్రకాష్ , అంజనా సౌమ్య

నిన్ను చూసినా , రచన: అనంత శ్రీరామ్ , గానం. అనూప్ రూబెన్స్, ఐశ్వర్య

ఐ డోంట్ నో, రచన , రచన: అనూప్ రూబెన్స్, గానం.కె.ఎస్.చిత్ర

లవ్లీ లవ్లీ , రచన: కందికొండ యాదగిరి , గానం.రంజిత్ , సైందవి ,

నేనున్నది , రచన : అనంత శ్రీరామ్, గానం.అనూప్ రూబెన్స్, ధనుంజయ్

ఏదో ఏవో , రచన: సిరశ్రీ , గానం.కె ఎస్ చిత్ర , అనూప్ రూబెన్స్ .

## సాంకేతికవర్గం

* రచన, దర్శకత్వం: బి. జయ
* నిర్మాత: ఆర్.ఆర్. వెంకట్, బి.ఎ. రాజు
* సంగీతం: అనూప్ రూబెన్స్
* ఛాయాగ్రహణం: ఎస్. అరుణ్ కుమార్
* కూర్పు: బి. జయ
* నిర్మాణ సంస్థ: ఆర్.ఆర్. మూవీ మేకర్స్, ఆర్జే సినిమా
* పంపిణీదారు: ఆర్.ఆర్. మూవీ మేకర్స్

## బాక్సాఫీస్

ఈ చిత్రం 2012 మే 18న 34 థియేటర్లలో 50 రోజులు, 2012 జూలై 7న 12 థియేటర్లలో 100 రోజులు ప్రదర్శితమైనది.

## మూలాలు
# దరువు (సినిమా)

|  |
| --- |
| **దరువు** (2012 తెలుగు సినిమా) |
|  |
| దర్శకత్వం | శివ |
| నిర్మాణం | బూరుగుపల్లి శివరామకృష్ణ |
| కథ | శివ ఆదినారాయణ |
| చిత్రానువాదం | శివ ఆదినారాయణ |
| తారాగణం | రవితేజ తాప్సీ ప్రభు గణేశన్ వెన్నెల కిశోర్ ఫిష్ వెంకట్ శ్రీనివాస రెడ్డి సాయాజీ షిండే |
| సంగీతం | విజ‌య్ ఆంటోని |
| నృత్యాలు | అశోక్ రాజ్ దినేష్ గణేష్ స్వామి |
| గీతరచన | భాస్కరభట్ల రవికుమార్ బాషాశ్రీ రామజోగయ్య శాస్త్రి సుద్దాల అశోక్ తేజ |
| సంభాషణలు | రమేష్ గోపీ రావిపూడి |
| ఛాయాగ్రహణం | వెట్రి |
| కూర్పు | గౌతంరాజు |
| నిర్మాణ సంస్థ | శ్రీ వేంకటేశ్వర ఎంటర్టైన్మెంట్స్ |
| పంపిణీ | శ్రీ వెంకటేశ్వర ఫిల్మ్ డిస్ట్రిబ్యూటర్స్ బ్లూ స్కై సినిమాస్ (Nizam) BlueSky Cinemas (overseas) |
| నిడివి | 155 నిమిషాలు |
| భాష | తెలుగు |

శ్రీ వేంకటేశ్వర ఎంటర్టైన్మెంట్స్ పతాకంపై రవితేజ, తాప్సీ జంటగా శివ దర్శకత్వంలో బూరుగుపల్లి శివరామకృష్ణ నిర్మించిన హాస్యప్రధాన చిత్రం దరువు. మే 25 2012న విడుదలైన ఈ చిత్రం ఓ మోస్తరు విజయాన్ని సాధించింది.

## కథ

ఈ కథ తెలుగులో గతంలో వచ్చిన యమగోల, యముడికి మొగుడు, యమలీల తదితర చిత్రాల్లాగా యమలోకం నేపథ్యంలో నడుస్తుంది. బుల్లెట్ రాజా (రవితేజ) చిన్న చిన్న నేరాలు చేసి జైలుకెళ్ళి వస్తుంటాడు. అతని సహాయకుడు కాజా (వెన్నెల కిషోర్). ఓ కార్యక్రమంలో శ్వేత (తాప్సి) ని చూసి వెంటనే ప్రేమలో పడిపోతాడు. కానీ శ్వేతకు ఇదివరకే ఓ లోకల్ గూండా అయిన హార్బర్ బాబు (సుశాంత్ సింగ్) తో నిశ్చితార్థం అయ్యుంటుంది. హార్బర్ బాబు రాజాను అడ్డు తొలగించుకోవడానికి అతన్ని చంపేస్తాడు.
బుల్లెట్ రాజా యమలోకానికి వెళతాడు. అక్కడ చిత్రగుప్తుడి (ఎమ్మెస్ నారాయణ)ద్వారా తనకు పొరపాటున మరణం సంభవించిందని తెలుసుకుంటాడు. వెంటనే యమధర్మరాజుతో (ప్రభు)తో గొడవపెట్టుకుంటాడు.యముడు ఇక చేసేదేమీ లేక అతని ఆత్మని అనుచరులు బలరాం (సాయాజీ షిండే), శాంతారాం (అవినాష్), పవిత్రానంద (రఘుబాబు) చేత హత్య గావించబడిన హోంమంత్రి రవీంద్ర శరీరంలో ప్రవేశపెడతాడు. అతను తిరిగి బ్రతికిన తర్వాత అతని శతృవులను ఎదుర్కొన్నాడు, అతని తల్లి పద్మావతమ్మ (జయసుధ) ఆశలను ఎలా నెరవేర్చాడన్నది మిగిలిన కథ

## తారాగణం

* రవితేజ (బుల్లెట్ రాజా & హోంమంత్రి రవీంద్ర (ద్విపాత్రాభినయం))
* తాప్సీ (శ్వేత)
* సత్యనారాయణ (సీనియర్ యముడు)
* ప్రభు (జూనియర్ యముడు)
* బ్రహ్మానందం (విద్యాబాలన్)
* జయసుధ (పర్వతమ్మ, రవీంద్ర తల్లి)
* ఎం. ఎస్. నారాయణ (చిత్రగుప్తుడు)
* సయాజీ షిండే (బలరామ్, రవీంద్ర సహచరుడు)
* అవినాష్ (శాంతారామ్, రవీంద్ర సహచరుడు)
* రఘుబాబు (పవిత్రానంద స్వామీజీ, రవీంద్ర సహచరుడు)
* సుశాంత్ సింగ్ (హార్బర్ బాబు)
* గొల్లపూడి మారుతీరావు (ముఖ్యమంత్రి)
* ధర్మవరపు సుబ్రహ్మణ్యం (సింబు శాస్త్రి)
* ఎల్. బి. శ్రీరామ్ (నారద ముని)
* సనా (శ్వేత తల్లి)
* వెన్నెల కిశోర్ (ఖాజా)
* శ్రీనివాస రెడ్డి (రవీంద్ర సహాయకుడు)
* సప్తగిరి (ఆటో డ్రైవర్‌)
* కౌశల్ మండా
* రామచంద్ర
* ఫిష్ వెంకట్
* బ్రహ్మాజీ
* నర్సింగ్ యాదవ్
* మీనాక్షి దీక్షిత్
* జాన్ కొక్కెన్
* ముక్తి మోహన్

## పాటల జాబితా.

రాజులా, రచన: భాస్కర భట్ల రవికుమార్, గానం. దినేష్ కనగరత్నం

యూ సుమలరేసే, రచన: బాషాశ్రీ, గానం విజయ్ ఆంటోనీ , జానకి అయ్యర్, ఎంసీజేస్,

నిజం చెప్పు , రచన: భాస్కర భట్ల రవికుమార్, గానం.నరేష్ అయ్యర్ , సంగీతరాజేశ్వరన్

సెక్సీలేడీ, రచన: భాస్కర భట్ల రవికుమార్, గానం.బెన్నీదయాళ్, ఆండ్రియాజేరేమి

అతిరి చిరబర, రచన: రామజోగయ్య శాస్త్రి, గానం.హేమచంద్ర ,అనిత కార్తీకేయన్

తోం తోం , రచన: సుద్దాల అశోక్ తేజ, గానం.అనంత్.

## సాంకేతికవర్గం

* కళ: ఏ.ఎస్.ప్రకాష్
* సహ దర్శకులు: సత్యం బాబు, ఆది నారాయణ
* ఎగ్జిక్యూటివ్ ప్రొడ్యూసర్: చిత్తూరి శ్రీనివాస్ రావు
* ప్రెజెంటర్: శ్రీమతి నాగమునీశ్వరి
* సినిమాటోగ్రాఫర్: వెట్రి

## మూలాలు
# అబ్బాయి క్లాస్ అమ్మాయి మాస్

| అబ్బాయి క్లాస్ అమ్మాయి మాస్ |
| --- |
| అబ్బాయి క్లాస్ అమ్మాయి మాస్ సినిమా పోస్టర్ |
| దర్శకత్వం | కోనేటి శ్రీను |
| రచన | కోనేటి శ్రీను, సాయి కృష్ణ (మాటలు) |
| కథ | కోనేటి శ్రీను |
| నిర్మాత | లక్ష్మణ్ క్యాదరి |
| తారాగణం | వరుణ్ సందేశ్ హరిప్రియ |
| ఛాయాగ్రహణం | సాయి శ్రీరామ్ |
| కూర్పు | ప్రవీణ్ పూడి |
| సంగీతం | శేఖర్ చంద్ర |
| నిర్మాణ సంస్థ | లక్ష్మీ సినీ విజన్స్ |
| విడుదల తేదీ | 2013 ఆగస్టు 3 (2013-08-03) |
| సినిమా నిడివి | 125 నిముషాలు |
| దేశం | భారతదేశం |
| భాష | తెలుగు |

**అబ్బాయి క్లాస్ అమ్మాయి మాస్** 2013, ఆగస్టు 3న విడుదలైన తెలుగు చలనచిత్రం. లక్ష్మణ్ క్యాదరి నిర్మాణ సారధ్యంలో కోనేటి శ్రీను దర్శకత్వం వహించిన ఈ చిత్రంలో వరుణ్ సందేశ్, హరిప్రియ జంటగా నటించారు.

## కథా సారాంశం

శ్రీ (వరుణ్ సందేశ్) చిన్నప్పుడే తల్లిదండ్రులు చనిపోవడంతో బామ్మ (శ్రీలక్ష్మి) దగ్గర పెరుగుతుంటాడు. చిన్నప్పటి నుండి అమ్మాయిలకు దూరంగా పెరగడం వల్ల శ్రీకి అమ్మాయిలంటే భయంగా ఉంటుంది. ఐటి కంపెనీకి ఓనర్ అయిన శ్రీకి అంజలి ప్రపోజ్ చేస్తుంది. నష్టాల్లో ఉన్న తన కంపెనీ కాపాడుకోవడంకోసం అంజలితో పెళ్ళికి, ఆమె తండ్రి అంజలి గ్రూప్ కంపెనీస్ ఎండి కేకే (ఆహుతి ప్రసాద్) పెట్టిన డీల్ కి ఒప్పుకుంటాడు. అమ్మాయిలంటే భయంపోవడం కోసం వేశ్య అయిన నీరు (హరి ప్రియ)తో కాంట్రాక్టు మాట్లాడుకుంటాడు. దాస్ (కాశీ విశ్వనాథ్) అనే వ్యక్తి నీరుని చంపాలని ప్రయత్నిస్తుంటాడు. దాస్ నీరుని ఎందుకు చంపాలనుకుంటున్నాడు, శ్రీ అంజలి పెళ్లి చేసుకున్నారా అన్నది మిగతా కథ.

## నటవర్గం

* వరుణ్ సందేశ్
* హరిప్రియ
* ఆలీ
* శ్రీనివాస రెడ్డి
* ఆహుతి ప్రసాద్
* యనమదల కాశీ విశ్వనాథ్
* వెన్నెల కిషోర్
* ధన్‌రాజ్
* బెనర్జీ
* సన
* శ్రీలక్ష్మి

## సాంకేతికవర్గం

* కథ, దర్శకత్వం: కోనేటి శ్రీను
* నిర్మాత: లక్ష్మణ్ క్యాదరి
* మాటలు: సాయి కృష్ణ
* సంగీతం: శేఖర్ చంద్ర
* ఛాయాగ్రహణం: సాయి శ్రీరామ్
* కూర్పు: ప్రవీణ్ పూడి
* నిర్మాణ సంస్థ: లక్ష్మీ సినీ విజన్స్

## పాటలు

| అబ్బాయి క్లాస్ అమ్మాయి మాస్ |
| --- |
| పాటలు by శేఖర్ చంద్ర |
| Genre | సినిమా పాటలు |
| Language | తెలుగు |
| Label | ఆదిత్యా మ్యూజిక్ |
| Producer | శేఖర్ చంద్ర |

ఈ చిత్రానికి శేఖర్ చంద్ర సంగీతం అందించాడు. ఆదిత్యా మ్యూజిక్ ద్వారా పాటలు విడుదలయ్యాయి.

అన్ని పాటల రచయిత భాస్కరభట్ల రవికుమార్.

| క్రమసంఖ్య | పేరు | గాయకులు | నిడివి |
| --- | --- | --- | --- |
| 1. | "ఏమో ఏమో"   | హరిచరణ్ |  |
| 2. | "గర్ల్స్ అంటే నాకు"   | దీపు |  |
| 3. | "మైన్ హూ నా"   | శ్రావణ భార్గవి |  |
| 4. | "మనసులోన"   | రంజిత్ |  |
| 5. | "సిల్క్ సీర జారుతున్నది."   | ఉమానేహా |  |

## ఇతర వివరాలు

1. దర్శకుడిగా కోనేటి శ్రీనుకు ఇది తొలిచిత్రం.
2. ఈ చిత్రం హిందీ భాషలోకి అనువాదం చేయబడింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *అబ్బాయి క్లాస్ అమ్మాయి మాస్*
# జబర్‌దస్త్

| జబర్‌దస్త్ |
| --- |
|  |
| దర్శకత్వం | నందిని రెడ్డి |
| రచన | వెలిగొండ శ్రీనివాస్ |
| స్క్రీన్ ప్లే | నందిని రెడ్డి కోన వెంకట్ |
| కథ | నందిని రెడ్డి |
| నిర్మాత | బెల్లంకొండ సురేశ్ |
| తారాగణం | సిద్దార్థ్ సమంత నిత్యా మీనన్ శ్రీహరి (నటుడు) వెన్నెల కిశోర్ |
| ఛాయాగ్రహణం | మహేష్ ముతుస్వామి సంజయ్ లోక్నాధ్ |
| కూర్పు | కోటగిరి వెంకటేశ్వర రావు |
| సంగీతం | ఎస్.ఎస్. తమన్ |
| నిర్మాణ సంస్థ | శ్రీ సాయిగణేశ్ ప్రొడక్షన్ర్స్ |
| పంపిణీదార్లు | 7SEAS Inc  (విదేశాలు)  |
| విడుదల తేదీ | 2013, ఫిబ్రవరి |
| సినిమా నిడివి | 150 ని.మి. |
| దేశం | భారత్ |
| భాష | తెలుగు |

మల్టీ డైమెన్షన్స్ ఎంటర్టైన్మెంట్స్ వారి సమర్పణలో శ్రీ సాయిగణేశ్ ప్రొడక్షన్ర్స్ పతాకంపై బెల్లంకొండ సురేశ్ గారు నిర్మించిన చిత్రం జబర్‌దస్త్. సిద్దార్థ్, సమంత, నిత్యా మీనన్ ముఖ్యపాత్రల్లో నటించిన ఈ చిత్రానికి నందిని రెడ్డి గారు దర్శకత్వం వహించారు. ఎస్. ఎస్. తమన్ ఈ చిత్రానికి స్వరాలందించారు. ఈ చిత్రం భారీ అంచనాల నడుమ ఫిబ్రవరి 22, 2013 న విడుదలైంది.

## కథ

బైర్రాజు (సిద్దార్థ్) ఊరంతా అప్పులు చేసి పలు వ్యాపారాలు చేసి బాగా నష్టపోయి అప్పులవారికి దొరక్కుండా తప్పించుకొని తిరుగుతుంటాడు. అందులో భాగంగానే హైదరాబాద్ నుంచి పారిపోయి బిహార్ లో ఉంటాడు. అక్కడ కూడా అప్పులు చేసి పారిపోయి ఐదేళ్ళ తరువాత హైదరాబాద్ వచ్చి తన ఫ్రెండ్ పండుని (అర్జున్) కలిసి అతనితో ఉంటాడు. అనుకోకుండా ఓ పెళ్లిలో శ్రేయ (సమంత) అనుకుంటున్న ఐడియాని కాపీ కొట్టి ఫేమస్ మ్యారేజ్ ఈవెంట్ ఆర్గనైజర్ పింకీ శర్మ దగ్గర తనకి రావాల్సిన ఉద్యోగం బైర్రాజు కొట్టేస్తాడు.

అది తెలుసుకున్న శ్రేయ – బైర్రాజుతో ఒక ఒప్పందానికి వచ్చి ఇద్దరూ ఆమె దగ్గర ఉద్యోగంలో చేరతారు. ఆ తర్వాత మనస్పర్ధలు రావడంతో ఇద్దరూ విడిపోతారు. అసలు ఎందుకు విడిపోయారు? అలా విడిపోయిన వీరి జీవితాల్లోకి సరస్వతి (నిత్యా మీనన్), ఫేమస్ డాన్ జావేద్ భాయ్ (శ్రీహరి) ఎందుకు వచ్చారు? చివరికి వీరు కలిసారా? లేదా? అనేది మిగిలిన కథ.

## నటులు

* సిద్దార్థ్
* సమంత
* నిత్యా మీనన్
* శ్రీహరి (నటుడు)
* వెన్నెల కిశోర్
* సాయాజీ షిండే

## సంగీతం

జబర్‌దస్త్ ఆడియో వేడుక అన్నపూర్ణ స్టూడియోలో ఫిబ్రవరి 2, 2013 రాత్రి ఘనంగా జరిగింది. ఈ ఆడియో వేడుకకు దర్శకుడు వి.వి. వినాయక్ ముఖ్య అతిథిగా హాజరై ఆడియో ఆవిష్కరించారు. తొలి కాపీలను హీరో సునీల్, శ్రీహరి అందుకున్నారు. ఈ చిత్రం పాటలకు మంచి స్పందన లభించింది.

| పాట | గానం | నిడివి
 |
| --- | --- | --- |
| *అరెరే అరెరే* | నిత్యమీనన్ | 5:12
 |
| *అల్లా అల్లా* | శ్రేయ ఘోషల్, రంజిత్, నవీన్ | 4:06
 |
| *మేఘమాల* | మురళీధర్, రాహుల్, రీట, వందన & మేఘ | 5:26
 |
| *తీస్ మార్ ఖాన్* | నవీన్ | 3:03
 |
| *లష్కర్ పోరి* | మురళీధర్ | 3:18
 |

## వివాదాలు

ఈ చిత్ర కథను విజయవంతమైన హిందీ చిత్రం **బ్యాండ్ బాజా బారాత్**  నుండి దర్శకురాలు నందిని రెడ్డి తస్కరించారనే వార్తలు వచ్చాయి. దీనిపై హిందీ చిత్ర మాతృక బృందం ఈమెపై చట్టపరమైన చర్యలు తీసుకోవడానికి సన్న్నాహాలు చేస్తున్నారు.

## బయటి లంకెలు

* చిత్ర సనీక్ష

## మూలాలు
# D/O వర్మ

| D/O వర్మ |
| --- |
|  |
| దర్శకత్వం | ఖాజా పాషా |
| నిర్మాత | బొక్కా నరేంద్ర రెడ్డి |
| తారాగణం | వెన్నెల కిషోర్, నవీన జాక్సన్, కవిత ఆరస్, రోజా, తిరువీర్, జీవా, మేల్కోటి, తాగుబోతు రమేష్, ధన్ రాజ్, ఫిష్ వెంకట్ |
| ఛాయాగ్రహణం | పి.జి. వింద |
| కూర్పు | ప్రవీణ్ పూడి |
| సంగీతం | ఆదేశ్ రవి |
| నిర్మాణ సంస్థ | ఫరెవర్ ఫెంటాస్టిక్ ఫిల్మ్స్ |
| విడుదల తేదీ | 28 సెప్టెంబర్ 2013 |
| దేశం | భారతదేశం |
| భాష | తెలుగు |

**D/O వర్మ (డాటరాఫ్ వర్మ)** సినిమా ఖాజా పాషా దర్శకత్వంలో 2013లో విడుదలైన చిత్రం. వెన్నెల కిషోర్, నవీన జాక్సన్, కవిత ఆరస్, ఉత్తేజ్, జీవా నటించిన ఈ సినిమాలో రోజా ఒక ముఖ్యమైన పాత్రలో నటించారు. ఈ సినిమాని నరేందర్ రెడ్డి బొక్క నిర్మించారు. ఆదేశ్ రవి ఈ సినిమాకి సంగీతాన్ని అందించగా పి.జి. వింద సినిమాటోగ్రాఫర్ గా పనిచేశారు.

## కథ

రామ్ గోపాల్ వర్మ (వెన్నెల కిషోర్) రేడియో జాకీగా పనిచేస్తూ వుంటాడు. అతనికి లేడి ఫ్యాన్స్ ఎక్కువగా ఉండడంతోపాటు, కాస్త అమ్మాయిల పిచ్చి కూడా ఉంటుంది. రేడియో జాకీగా పనిచేస్తున్న అతనికి ఒక బెంగాలీ అమ్మాయి దీక్ష (నవీన జాక్సన్) ఫోన్ చేసి తన తల్లిని మోసం చేసి వెళ్ళిపోయిన తండ్రి కోసం వెతుకుతున్నానని, తను హైదరాబాద్ లో ఉంటున్నాడని కానీ తను ఎవరో ఎలా ఉంటాడో మాత్రం తెలియదని చెబుతుంది.

కొన్నిరోజుల తరువాత దీక్ష వర్మ దగ్గరికి వచ్చి, తన తండ్రి మీరేనని చెప్పడంతో వర్మ షాక్ అవుతాడు. దాంతో బ్రహ్మచారి అయిన వర్మ ఒక్కసారిగా 20 సంవత్సరాల కూతురికి తండ్రి అవుతాడు. ఆమె కొడుకుకు తాత అవుతాడు. ఇదంతా నమ్మని వర్మ వారిని వదిలించుకోవడానికి నానా ప్రయత్నాలు చేస్తుంటాడు. ఇలాంటి సందర్భంలో వర్మ ఓ టీచర్ మధు (కవిత ఆరస్)ని ప్రేమిస్తుంటాడు. అదే సమయంలో తన కూతురు అని వచ్చిన దీక్ష వల్ల వర్మ చాలా సమస్యలు ఎదుర్కొంటుంటాడు. అసలు వర్మ ఎదుర్కొన్న సమస్యలేమిటి? దీక్ష అసలు వర్మ కూతురేనా లేక ఇంకెవరన్నానా? అసలు దీక్ష వర్మని తన తండ్రి అని ఎందుకు చెప్పింది? ఇన్ని సమస్యల మధ్యలో వర్మ తను ప్రేమించిన అమ్మాయి ప్రేమని పొందాడా? లేదా? అనే అంశాలపై ఈ చిత్రం ఉంటుంది.

## పేరు మార్పు

ఈ సినిమాకు ప్రముఖ దర్శకుడు రామ్ గోపాల్ వర్మ పేరు పెట్టడం వివాదాలకి దారి తీసే అవకాశం వుండడంతో, ఆ టైటిల్ ను మార్చమని సెన్సార్ సభ్యులు సూచించారు. దాంతో ఈ సినిమా పేరును 'D/O వర్మ'గా మార్చారు.

## మూలాలు
# అలా ఎలా?

|  |
| --- |
| **అలా ఎలా?** (2014 తెలుగు సినిమా) |
|  |
| దర్శకత్వం | అనీష్ కృష్ణ |
| నిర్మాణం | అశోక్ వర్ధన్ |
| కథ | అనీష్ కృష్ణ |
| తారాగణం | రాహుల్ రవీంద్రన్, వెన్నెల కిశోర్, హెబ్బా పటేల్, షాని, ఖుషీ, భానుశ్రీ మెహ్రా, రవి వర్మ |
| సంగీతం | భీమ్స్ |
| సంభాషణలు | అనీష్ కృష్ణ |
| ఛాయాగ్రహణం | సాయి శ్రీరామ్ |
| కళ | భాస్కరరాజు |
| నిర్మాణ సంస్థ | అశోకా క్రియేషన్స్ |
| భాష | తెలుగు |

**అలా ఎలా?** 2014, నవంబర్ 28న విడుదలైన కామెడీ సినిమా. ఈ చిత్రం ద్వారా హెబ్బా పటేల్ తెలుగు చలనచిత్ర రంగానికి పరిచయం అయ్యింది.

## నటీనటులు

* రాహుల్ రవీంద్రన్
* వెన్నెల కిశోర్
* హెబ్బా పటేల్
* షాని
* ఖుషీ
* భానుశ్రీ మెహ్రా
* రవి వర్మ
* కొండవలస
* కృష్ణ భగవాన్

## కథ

రెండు కోట్లు కట్నం వస్తుందని తనకి అస్సలు తెలియని దివ్య (ఖుషి) అనే పల్లెటూరి అమ్మాయిని చేసుకోవడానికి సిద్ధపడిపోతాడు కార్తీక్‌ (రాహుల్‌). అయితే పెళ్లికి ముందు ఆమె ఎవరనేది అస్సలు తెలీకపోవడం కంటే తనని పరిచయం చేసుకుని, ప్రేమించి... పెళ్లిలో సర్‌ప్రైజ్‌ ఇస్తే బాగుంటుందని తన స్నేహితులు (వెన్నెల కిషోర్‌, షాని) ఇద్దరితో కలిసి ఆమె ఊరికి వెళతాడు. అక్కడ దివ్య స్నేహితురాలు శృతి (హెబ్బా పటేల్‌) సాయం తీసుకుని దివ్యకి దగ్గర కావాలనుకుంటాడు.

## పాటలు

ఈ సినిమాలో మొత్తం 6 పాటలున్నాయి. వీటికి భీమ్స్ సెసిరోలియో సంగీతం సమకూర్చాడు. వీటీని సిరివెన్నెల సీతారామశాస్త్రి, వనమాలి, భీమ్స్ సెసిరోలియో రచించారు.

| క్రమ సంఖ్య | పాట | గాయనీ గాయకులు | నిడివి
 |
| --- | --- | --- | --- |
| 1 | నో నో మిస్టేక్ | రంజిత్ | 3:57
 |
| 2 | ప్రతి చినుకులో నన్ను తడవనీ | ప్రణవి | 3:38
 |
| 3 | ఎదుట పడదు అని తెలుసా తనకు | హరీష్ రాఘవేంద్ర | 4:39
 |
| 4 | ఎదుట కలదు | సూరజ్ | 3:42
 |
| 5 | ధనక్ ధనక్ | నేహా కక్కర్ | 2:27
 |
| 6 | ఎందుకే | సూరజ్ | 4:17
 |

## పురస్కారాలు

| సంవత్సరం | అవార్డు | విభాగము | లబ్ధిదారుడు | ఫలితం
 |
| --- | --- | --- | --- | --- |
| 2014 | నంది పురస్కారాలు | ఉత్తమ ఛాయాగ్రహణం | సాయిశ్రీ రామ్ | గెలుపు
 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో *అలా ఎలా?*
# అతడు ఆమె ఓ స్కూటర్

|  |
| --- |
| **అతడు ఆమె ఓ స్కూటర్** (2013 తెలుగు సినిమా) |
|  |
| దర్శకత్వం | గంగారపు లక్ష్మణ్ |
| కథ | జగదీష్ బాగ్లి |
| తారాగణం | వెన్నెల కిషోర్ తాగుబోతు రమేష్ పృధ్వీ రాజ్ |
| విడుదల తేదీ | 2013 ఆగస్టు 23 |
| భాష | తెలుగు |

అతడు ఆమె ఓ స్కూటర్ 2013లో గంగారపు లక్ష్మణ్ దర్శకత్వం వహించిన, జగదీష్ బాగ్లి రాసిన భారతీయ తెలుగు భాషా శృంగార హాస్య చిత్రం. ఈ చిత్రంలో వెన్నెల కిషోర్ తొలిసారిగా కొత్త నటి ప్రియాంక ఛాబ్రా సరసన నటిస్తున్నారు. చిన్ని కృష్ణ సంగీతం అందించారు.

ఈ చిత్రం 2013 ఆగస్టు 23న విడుదలైంది.

## తారాగణం

* గోవింద్ రాజు బి.ఎ పాస్ గా వెన్నెల కిషోర్
* లక్కీ/లక్ష్మిగా ప్రియాంక ఛబ్రా
* గోవింద్ రాజు బెస్ట్ ఫ్రెండ్ గా తాగుబోతు రమేష్
* గోవింద్ రాజు తల్లిగా సంధ్యా జనక్
* గోవింద్ రాజు తండ్రిగా పృధ్వీ రాజ్
* ధనరాజ్
* కార్ మెకానిక్‌గా దువ్వాసి మోహన్
* కిరణ్ కంపెనీ ఎండీగా శంకర్ మెల్కోటే
* జెమినీ సురేష్
* జీవా

## ఉత్పత్తి

ఈ చిత్రం ద్వారా వెన్నెల కిషోర్ కథానాయకుడిగా అరంగేట్రం చేసి, కథానాయకుడిగా నటించడం తనకు సౌకర్యంగా లేదని పేర్కొన్నాడు.

## విడుదల, రిసెప్షన్

థియేటర్లలో విడుదలతో పాటు, ఈ చిత్రం విదేశీ వీక్షకులకు ₹3కి జింగ్రిల్ డాట్ కాం లో అందుబాటులో ఉంది.

ది *టైమ్స్ ఆఫ్ ఇండియా* చెందిన ఒక విమర్శకుడు ఈ చిత్రానికి 5 కి 1 1⁄2 రేటింగ్ ఇచ్చి, "కాకులు పాడటం చూడటం ఈ చిత్రం కంటే సరదాగా ఉంటుంది, వాస్తవానికి మీరు గోమూత్రంపై స్కూటర్ నడపడం వంటి విషయాలను ఫన్నీగా కనుగొనకపోతే" అని రాశారు.

## మూలాలు

## బాహ్య లింకులు

* ఇంటర్నెట్ మూవీ డేటాబేసు లో *అతడు ఆమె ఓ స్కూటర్*
# బూచమ్మ బూచోడు

| బూచమ్మ బూచోడు |
| --- |
| బూచమ్మ బూచోడు సినిమా పోస్టర్ |
| దర్శకత్వం | రేవన్ యాదు (యాదగిరి) |
| రచన | సాయి కృష్ణ |
| స్క్రీన్ ప్లే | సాయి కృష్ణ |
| కథ | సాయి కృష్ణ |
| నిర్మాత | రమేష్ అన్నంరెడ్డి & ప్రసాద్ రెడ్డి |
| తారాగణం | శివాజీ కైనాజ్ మోతీవాలా |
| ఛాయాగ్రహణం | విజయ్ మిశ్ర |
| కూర్పు | ప్రవీణ్ పూడి |
| సంగీతం | శేఖర్ చంద్ర |
| నిర్మాణ సంస్థలు | స్నేహ మీడియా & హెజెన్ ఎంటర్టైన్మెంట్ |
| విడుదల తేదీ | 2014 సెప్టెంబరు 5 (2014-09-05) |
| సినిమా నిడివి | 112 నిముషాలు |
| దేశం | భారతదేశం |
| భాష | తెలుగు |

**బూచమ్మ బూచోడు** 2014, సెప్టెంబరు 5న విడుదలైన తెలుగు చలనచిత్రం. స్నేహ మీడియా, హెజెన్ ఎంటర్టైన్మెంట్ బ్యానర్లపై రమేష్ అన్నంరెడ్డి, ప్రసాద్ రెడ్డి నిర్మాణ సారథ్యంలో రేవన్ యాదు దర్శకత్వం వహించిన ఈ చిత్రంలో శివాజీ, కైనాజ్ మోతీవాలా జంటగా నటించగా, శేఖర్ చంద్ర సంగీతం అందించాడు.

## కథా నేపథ్యం

కార్తీక్‌ (శివాజీ), శ్రావణి (కైనాజ్ మోతీవాలా) భార్యాభర్తలు, ఎంతో అన్యోన్యంగా ఉంటుంటారు. కొత్తగా కొనుక్కున్న ఫామ్‌ హౌస్‌లో ఏకాంతంగా గడపడానికి వెళ్ళిన వాళ్ళు, ఒక రాత్రి కారణం లేకుండా ఒకర్నొకరు కొట్టుకుంటారు. ఎందుకు కొట్టుకున్నారన్నది వాళ్ళిద్దరికి అర్థంకాదు. కొన్నిరోజుల తరువాత ఆ ఇంట్లో ఏదో ఉందనే విషయం తెలుస్తుంది. కార్తీక్‌ భయపడ్డట్టుగానే ఆ ఇంట్లో అదృశ్య శక్తులు తమని అధీనంలోకి తీసుకుని వేధిస్తుంటాయి. అక్కడ్నుంచి బయటపడడానికి కూడా వీలులేని పరిస్థితుల్లో ఒకర్నొకరు ఫలానా రోజున చంపుకుంటామని సవాల్‌ చేసుకుంటారు. కార్తీక్‌, శ్రావణి చనిపోయారా, అసలు ఎందుకు అలా జరుగుతుందనేది మిగతా కథ.

## నటవర్గం

* శివాజీ (కార్తీక్)
* కైనాజ్ మోతీవాలా (శ్రావణి)
* బ్రహ్మానందం (చరణ్-కార్తీక్ అంకుల్)
* పోసాని కృష్ణమురళి (తాంత్రిక్)
* వెన్నెల కిషోర్
* శ్రీనివాసరెడ్డి
* తాగుబోతు రమేష్
* చమ్మక్ చంద్ర (యాదగిరి)
* రవివర్మ
* చిత్రం శ్రీను
* వేణు
* అవినాష్ మాదేటి
* భక్తి
* బేబి మోక్ష
* తేజ కాకుమాను

## సాంకేతికవర్గం

* దర్శకత్వం: రేవన్ యాదు (యాదగిరి)
* నిర్మాతలు: రమేష్ అన్నంరెడ్డి & ప్రసాద్ రెడ్డి
* కథ, చిత్రానువాదం, మాటలు: సాయి కృష్ణ
* సంగీతం: శేఖర్ చంద్ర
* ఛాయాగ్రహణం: విజయ్ మిశ్ర
* కూర్పు: ప్రవీణ్ పూడి
* పాటలు: శ్రీమణి
* నిర్మాణ సంస్థ: స్నేహ మీడియా & హెజెన్ ఎంటర్టైన్మెంట్

## పాటలు

1. ఈ క్షణమే ఒక - సాయి చరణ్, హార్సెక్స్ - 4:06
2. ఏం జరిగిందో - భార్గవి పిళ్ళై, సాయి చరణ్ - 3:33
3. ఓహ్ చెలియా ఇది - శేఖర్ చంద్ర - 0:55

## మూలాలు

## ఇతర లంకెలు
# లక్ష్మీ రావే మా ఇంటికి

| లక్ష్మీ రావే మా ఇంటికి |
| --- |
| లక్ష్మీ రావే మా ఇంటికి సినిమా పోస్టర్ |
| దర్శకత్వం | నంద్యాల ర‌వి |
| రచన | నంద్యాల రవి |
| నిర్మాత | గిరిధర్ మామిడిపల్లి |
| తారాగణం | నాగ శౌర్య అవికా గోర్ |
| ఛాయాగ్రహణం | సాయి శ్రీరామ్ |
| కూర్పు | రామాంజనేయులు |
| సంగీతం | కె. ఎం. రాధాకృష్ణన్ |
| విడుదల తేదీ | 2014 డిసెంబరు 5 (2014-12-05) |
| సినిమా నిడివి | 151 నిముషాలు |
| దేశం | భారతదేశం |
| భాష | తెలుగు |

**లక్ష్మీ రావే మా ఇంటికి** 2014, డిసెంబరు 5న విడుదలైన తెలుగు చలనచిత్రం. నంద్యాల ర‌వి దర్శకత్వం వహించిన ఈ చిత్రంలో నాగ శౌర్య, అవికా గోర్ జంటగా నటించగా, కె. ఎం. రాధాకృష్ణన్ సంగీతం అందించాడు.

## కథా నేపథ్యం

లక్ష్మీ నిలయం సర్వేశ్ ఆనంద్ రావు (రావు రమేష్) కు ఇద్దరు కొడుకులు, ఒక కూతురు లక్ష్మీ (అవిక గోర్). అన్ని విషయాల్లోనూ చాలా స్ట్రిక్ట్ గా ఉండే సర్వేశ్ రావు తన కుటుంబ సభ్యులను కూడా ఎంతో పద్దతిగా పెంచుతాడు. చదువు పూర్తి చేసుకొని జాబు తెచ్చుకున్న లక్ష్మీకి పెళ్లికి ఒక సాఫ్ట్ వేర్ ఇంజనీర్ తో పెళ్ళి ఫిక్స్ అవుతుంది. బిటెక్ పూర్తిచేసి స్నేహితులతో జులాయిగా తిరిగే సాయి (నాగ శౌర్య) ఒకరోజు లక్ష్మీని చూసి ప్రేమలో పడతాడు. అప్పటికే లక్ష్మీకి నిశ్చితార్ధం అయిపోయిందని తెలుసుకున్న సాయి, లక్ష్మీని ఇంప్రెస్ చెయ్యడానికి ట్రై చేస్తుంటాడు. తన ప్రేమని సక్సెస్ చేసుకోవడానికి సాయి ఏం చేసాడు, లక్ష్మీ సాయిని ప్రేమించిందా, లక్ష్మీ – సాయి ఒకటయ్యారా అన్నది మిగతా కథ.

## నటవర్గం

* నాగ శౌర్య (సాయి)
* అవికా గోర్ (లక్ష్మీ)
* రావు రమేష్ (సర్వేష్ ఆనంద్ రావు, లక్ష్మీ తండ్రి)
* విజయ నరేష్
* పవిత్ర లోకేష్
* సప్తగిరి
* ప్రగతి
* సత్యం రాజేష్
* వెన్నెల కిషోర్

## సాంకేతికవర్గం

* రచన, దర్శకత్వం: నంద్యాల రవి
* నిర్మాత: గిరిధర్ మామిడిపల్లి
* సంగీతం: కె. ఎం. రాధాకృష్ణన్
* ఛాయాగ్రహణం: సాయి శ్రీరామ్
* కూర్పు: రామాంజనేయులు

## పాటలు

ఈ చిత్రానికి కె. ఎం. రాధాకృష్ణన్ సంగీతం అందించాడు.

* "దేవతల్లే" - (రచన: భాస్కరభట్ల రవికుమార్, గానం: కె. ఎం. రాధాకృష్ణన్) - 3:45
* "కాటుక దిద్దిన కాంచనమాల" - హేమచంద్రన్ - 3:58
* "ఆ వెన్నెలదైనా" - కార్తీక్, సునీత ఉపద్రష్ట - 5:01
* "ఎంత సొగసు చేరేనో" - గాయత్రి నారాయణ్ - 2:12
* "రావ మా ఇంటిదాక" - దీపు - 4:10
* "మనసులో ఉన్న ప్రేమ" - శ్రీకృష్ణ - 4:13
* "అమ్మ కడుపు చల్లగా" - శ్రీదేవి - 2:13
* "వేణుగాన లోలుడే" - సునీత - 2:12

## నిర్మాణం

2014 మే నెల వరకి చాలా వరకు చిత్రీకరణ పూర్తయింది. పాటలను కూర్గ్‌, పుదుచ్చేరిలో చిత్రీకరించారు. నాగశౌర్య, అవికా గోర్ లతోపాటు, రావు రమేష్, నరేష్, సప్తగిరి, సత్యం రాజేష్ తదితరులు ఈ చిత్రంలో ఉన్నారు.

## విడుదల

టైమ్స్ ఆఫ్ ఇండియా ఈ చిత్రానికి 2/5 రేటింగ్ ఇచ్చింది.

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *లక్ష్మీ రావే మా ఇంటికి*